CELEX: 31985R0698
Language: el
Date: 1985-03-18 00:00:00
Title: Κανονισμός (ΕΟΚ) αριθ. 698/85 της Επιτροπής της 18ης Μαρτίου 1985 για την τροποποίηση του κανονισμού (ΕΟΚ) αριθ. 262/79 περί της πωλήσεως, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων

Avis juridique important

|

31985R0698

Κανονισμός (ΕΟΚ) αριθ. 698/85 της Επιτροπής της 18ης Μαρτίου 1985 για την τροποποίηση του κανονισμού (ΕΟΚ) αριθ. 262/79 περί της πωλήσεως, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων  

Επίσημη Εφημερίδα αριθ. L 076 της 19/03/1985 σ. 0005 - 0005 Ισπανική ειδική έκδοση: Κεφάλαιο 03 τόμος 34 σ. 0016  Πορτογαλική ειδική έκδοση : Κεφάλαιο 03 τόμος 34 σ. 0016 

***** ΚΑΝΟΝΙΣΜΟΣ (ΕΟΚ) αριθ. 698/85 ΤΗΣ ΕΠΙΤΡΟΠΗΣ  της 18ης Μαρτίου 1985  για την τροποποίηση του κανονισμού (ΕΟΚ) αριθ. 262/79 περί της πωλήσεως, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 262/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 453/85 (4), καθορίζει τους όρους πώλησης, σε μειωμένη τιμή, του βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής· ότι στο άρθρο 8, όπως τροποποιήθηκε από τον προαναφερόμενο κανονισμό (ΕΟΚ) αριθ. 453/85, η προθεσμία για τη μεταποίηση βουτύρου καθορίζεται σε δέκα μήνες αντί για οκτώ· ότι είναι σκόπιμο να προσαρμοσθεί κατάλληλα το άρθρο 10 παράγραφος 2 στοιχείο α) στο οποίο αναφέρεται επίσης η προθεσμία για τη μεταποίηση του βουτύρου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 10 παράγραφος 2 στοιχείο α) του κανονισμού (ΕΟΚ) αριθ. 262/79, οι όροι «εντός προθεσμίας οκτώ μηνών» αντικαθίστανται από τους όρους «εντός προθεσμίας δέκα μηνών».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 22 Φεβρουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Μαρτίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 150 της 6. 6. 1984, σ. 6.  (3) ΕΕ αριθ. L 41 της 16. 2. 1979, σ. 1.  (4) ΕΕ αριθ. L 52 της 22. 2. 1985, σ. 40.